ເຈົ້າໜ້າທີ່ ກອງທຶນສາກົນ ເສັດສິ້ນ ການຢ້ຽມຢາມ ມຽນມ້າ
IMF ກ່າວວ່າ ບັນດານັກຊ່ຽວຊານຂອງຕົນ ເສັດສິ້ນການພົບປະຫາລືກັນ ເປັນເວລາ 3 ອາທິດ ກັບພວກເຈົ້າໜ້າທີ່ມຽນມາແລ້ວ.
ອົງການກອງທຶນສາກົນໄອແອມເອຟ ກ່າວວ່າພວກຜູ້ຊ່ຽວຊານຂອງຕົນໄດ້ສະລຸບການ ເຈລະຈາກັບພວກເຈົ້າໜ້າທີ່ມຽນມາສໍາລັບແຜນການຂອງພວກເຂົາເຈົ້າເພື່ອປະຕິຮູບ ການແລກປ່ຽນເງິນຕາຂອງມຽນມາ ເຈົ້າໜ້າທີ່ໄອແອມເອຟ ກ່າວວ່າ ພວກທີມງານຂອງຕົນໄດ້ທໍາການປຶກ ສາຫາລືເປັນ ເວລາສາມອາທິດ ກັບພວກຜູ້ຕາງໜ້າ ຂອງວົງການລັດຖະບານແລະເອກະຊົນຂອງ ມຽນມາທີ່ເມືອງຫລວງເນປິດໍ ຊຶ່ງໄດ້ສິ້ນສຸດລົງ ເມື່ອວັນຈັນຜ່ານມານີ້ ພວກທີມງານໄອແອມເອຟໄດ້ເດີນທາງໄປມຽນມາຕາມຄໍາຮ້ອງຂໍຂອງທະນາຄານ ກາງປະເທດດັ່ງກ່າວເພື່ອປຶກສາຫາລືແຜນການທີ່ຈະເຮັດໃຫ້ລະບົບຄຸ້ມຄອງອັດຕາ ການແລກປ່ຽນເງິນຕາຂອງມຽນມາສອດຄ່ອງກັບກົດເກນຂອງໄອແອມເອຟ ກອງທຶນສາກົນກ່າວວ່າ ພວກທີມງານຂອງຕົນຈະສືບຕໍ່ຮ່ວມມືກັບພວກເຈົ້າໜ້າທີ່ ມຽນມາໃນຂະນະທີ່ເຈົ້າໜ້າທີ່ມຽນມາກໍານົດນະໂຍບາຍກ່ຽວກັບເລື່ອງນີ້ແລະ ຄາດວ່າພວກທີມງານຈະກັບຄືນໄປຢ້ຽມຢາມມຽນມາເພື່ອຕິດຕາມເບິ່ງຄວາມ ຄືບໜ້າ ໃນຕົ້ນປີ 2012 ມຽນມາໄດ້ດໍາເນີນການການປະຕິຮູບປະຊາທິປະໄຕ ແລະສັງຄົມຫລາຍຢ່າງນັບ ຕັ້ງແຕ່ລັດຖະບານພົນລະເຮືອນພຽງແຕ່ໃນນາມຊຸດໃໝ່ເລີ່ມເຂົ້າບໍລິຫານປະເທດ ເມື່ອທ້າຍເດືອນມີນາປີນີ້ເປັນຕົ້ນມາ